**Gimnazija in srednja kemijska šola Ruše objavlja**

**RAZPIS**

**za udeležbo dijakov v projektu mobilnosti v koledarskem letu 2019**

**v okviru programa Erasmus+ KA1**

Dijaki Gimnazije in srednje kemijske šole Ruše, programov farmacevtski tehnik in kemijski tehnik, lahko kandidirate za opravljanje praktičnega usposabljanja v tujini. Usposabljanje se bo izvajalo na Malti, v Marburgu (Nemčija) in Bragi (Portugalska). Mobilnost bo izvedena s pomočjo finančnih sredstev evropskega programa Erasmus+.

Natančni pogoji in kriteriji izbora so navedeni v **Pravilih o izbiri dijakov za opravljanje praktičnega usposabljanja v tujini**, ki jih najdete na spletni strani (Dijaki/Mednarodno sodelovanje). Na isti strani so objavljeni tudi obrazci za prijavo ter dodatna navodila.

**V letu 2019 ponujamo:**

**Malta**, 4 mesta za dijake FT, februar 2019 (tudi v zimskih počitnicah)

**Marburg**, 4 mesta za dijake FT in KT, september 2019

**Braga**, 5 mest za dijake FT in KT, oktober 2019

**Vsaka mobilnost traja 14 dni.** Za opravljanje prakse v Marburgu je obvezno znanje nemščine.

**Prijavijo se lahko dijaki, ki obiskujejo v tem šolskem letu 3. letnik programa farmacevtski tehnik ali kemijski tehnik.**

**Popolna vloga vsebuje:**

1. prijavnico,
2. Europass življenjepis v angleščini oz. nemščini,
3. motivacijsko pismo v slovenščini **in** angleščini oz. nemščini,
4. izjavo staršev,
5. dokazila in dodatne reference (uspehi na tekmovanjih, obšolske dejavnosti).

**Rok za oddajo prijav je 26. 10. 2018.** Prijave oddajte koordinatorici Erasmus+ Lei Levstik, pri kateri lahko dobite tudi vse dodatne informacije.

**Motivacijska pisma in CV pošljete tudi v elektronski obliki na** [lea.levstik@gimnazija-ruse.si](mailto:lea.levstik@gimnazija-ruse.si)

Lea Levstik

koordinatorica Erasmus+